b'\n_START_ARTICLE_\nVezuvijan\n_START_SECTION_\nPostanak i nalazi\xc5\xa1ta\n_START_PARAGRAPH_\nKristalizira u tetragonskom kristalnom sustavu, a pojavljuje se u kontaktno-metamorfnim vapnencima i dolomitima (tj. karbonatima) na kontaktu s eruptivima. Prvi put je otkriven u vapnena\xc4\x8dkim blokovima unutar lave na Vezuvu, Italija._NEWLINE_Dolazi u asocijaciji s wollastonitom, diopsidom ili kalcitom._NEWLINE_Kod Bora, Srbija, u bakrenim le\xc5\xbei\xc5\xa1tima na\xc4\x91eni su kristali vezuvijana veliki i nekoliko centimetara._NEWLINE_Vezuvijan je u zoni tro\xc5\xa1enja stabilan mineral.\n_START_SECTION_\nVarijeteti\n_START_PARAGRAPH_\nPlavkasti varijetet poznat je pod imenom ciprin i prvi put je prona\xc4\x91en kod Franklina, New Jersey. Plava boja dolazi mu od bakrenih ne\xc4\x8disto\xc4\x87a._NEWLINE_Kalifornit je ime koje se ponekad koristi za \xc5\xbeadolike vezuvijane, a znamo ga i pod imenom kalifornijski \xc5\xbead, ameri\xc4\x8dki \xc5\xbead ili vezuvijanski \xc5\xbead._NEWLINE_Ksantit je manganom bogati varijetet._NEWLINE_Idokras je stariji sinonim za dragulje vezuvijana.'